Доўгі час давялося працаваць Ніне Юльянаўне з цешчай Прэзідэнта краіны Аленай Фёдараўнай Касцюковіч, якая прыехала ў гэту вёску на тры гады раней і выкладала беларускую мову і літаратуру аж да лета 1968-га. Тут яна выйшла замуж за мясцовага хлопца Радзівона. І цяпер Алена Фёдараўна тэлефануе да яе. Напрыклад, нядаўна цікавілася, як прайшоў 150-гадовы юбілей школы. Тут жа засталася яе маладосць, таму і імкнецца душа да мясцін, дзе прайшлі хоць і не вельмі заможныя, але светлыя дзянькі.